Legal Document

Category: 39

Text:
110α. ΑΠΟΦΑΣΗ ΥΠΟΥΡΓΩΝ  ΕΞΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ Αριθ. 4804/2/1-14046/90  της 21 Σεπτ. – 10 Οκτωβ. 1990   (ΦΕΚ β΄ 629)  Απόσπαση ή συμμετοχή σε ειδικές αποστολές στο εξωτερικό προσωπικού του Υπουργείου Δημόσιας Τάξης.  Έχοντας υπόψη: 1.Τις διατάξεις της παρ. 4 του άρθρ. 50 του Νόμ. 1481/1984 (ΦΕΚ Α΄ 152) «Οργανισμός Υπουργείου Δημόσιας Τάξης». 2.Τις διατάξεις του Νόμ. 419/1976 (ΦΕΚ Α΄ 221) «Οργανισμός Υπουργείου Εξωτερικών» 3.Το άρθρ. 24 του Π.Δ. 582/1984 (ΦΕΚ Α΄ 208) «Σύσταση, οργάνωση και λειτουργία των κεντρικών και περιφερειακών υπηρεσιών του Υπουργείου Δημόσιας Τάξης». 4.Τις διατάξεις του Π.Δ. 137/1986 (ΦΕΚ Α΄ 51) «Συγκρότηση της Γεν. Γραμματείας Δημόσιας τάξης σε Υπουργείο Δημόσιας Τάξης» αποφασίζουμε: Προϋποθέσεις – Διάκριση αποσπάσεων ή ειδικών αποστολών Άρθρ.1.-Οι προϋποθέσεις, τα προσόντα και η διαδικασία απόσπασης ή ειδικών αποστολών του αστυνομικού προσωπικού στο εξωτερικό, καθορίζονται για κάθε μία από τις καταστάσεις αυτές του προσωπικού, ως ακολούθως: 1.Απόσπαση για εκτέλεση καθηκόντων προσωπικού ασφαλείας Υπηρεσιών του Ελληνικού Κράτους στο εξωτερικό. «α. Για την ασφάλεια των Ελληνικών Υπηρεσιών στο εξωτερικό (Διπλωματικές Αρχές) δύναται να αποσπάται αστυνομικό προσωπικό που φέρει βαθμό από Αστυφύλακα μέχρι και Αστυνόμου Β΄». Το μέσα σε «» πρώτο εδάφιο αντικαταστάθηκε ως άνω από το άρθρ. 1 της με αριθμ. 1027/4/2-4β/15-2 Ιουν. 1994 (ΦΕΚ Β΄ 468) αποφ.Υπ. Εξωτ. και Δημόσιας Τάξης. Ο αριθμός των τοποθετούμενων αστυνομικών εξαρτάται από τη χώρα στην οποία βρίσκεται η Ελληνική Υπηρεσία και αποφασίζεται από τους Υπουργούς Εξωτερικών και Δημόσιας Τάξης μετά από πρόταση του         Προϊσταμένου της Ελληνικής Υπηρεσίας στο εξωτερικό. 4.Α.α.110α Υπουργείο Δημόσιας Τάξης (Οργανικές Διατάξεις)   171 Η απόσπαση αποφασίζεται από τον Υπουργό Δημόσιας Τάξης μετά από έγγραφο αίτημα του Υπουργείου Εξωτερικών και πρόταση της Διευθύνσεως Αστυνομικού Προσωπικού. Οι αποσπασμένες ανήκουν οργανικά στη Διεύθυνση Διεθνούς Αστυνομικής συνεργασίας. β)Οι αποσπασμένοι πρέπει να έχουν τα απαιτούμενα για την αποστολή τους προσόντα. Ιδιαίτερα πρέπει να κατέχουν τη γλώσσα της χώρας στην οποία θα τοποθετηθούν ή εφόσον αυτή δεν είναι εύχρηστη διεθνώς να γνωρίζουν επαρκώς μία από τις διεθνείς γλώσσες Αγγλική, Γαλλική, Γερμανική και Ισπανική. γ)Το προσωπικό ασφάλειας των Ελληνικών Υπηρεσιών στο εξωτερικό προ της αναχώρησής του για την ανάληψη των καθηκόντων του στη νέα του θέση ενημερώνεται πάνω στα νέα του καθήκοντα επί 15νθήμερο από τις αρμόδιες Διευθύνσεις του Υπουργείου Δημόσιας Τάξης, τις αρμόδιες κρατικές Υπηρεσίες και τις οικείς Υπηρεσίες του Υπουργείου  Εξωτερικών. Ο χρόνος των 15 ημερών κατανέμεται στις παραπάνω αρχές με  μέριμνα της Διεύθυνσης Διεθνούς Αστυνομικής Συνεργασίας, η οποία έρχεται προηγούμενα σε προφορική συνεννόηση με τους προϊσταμένους των Διευθύνσεων και Υπηρεσιών των παραπάνω φορέων. 2.Συμμετοχή προσωπικού του Υπουργείου Δημόσιας Τάξης σε ειδικές αποστολές του Υπουργείου Εξωτερικών, σύμφωνα με τις διατάξεις του Νόμ. 419/1976 (Α΄ 221). α)Για το σκοπό αυτό η συμμετοχή γίνεται με απόφαση του Υπουργού Δημόσιας Τάξης ύστερα από πρόταση του Υπουργείου Εξωτερικών. β)Το προσωπικό αυτό πρέπει να έχει το βαθμό και τα προσόντα που απαιτούνται για την αποστολή στην οποία συμμετέχει καθώς και γλωσσομάθεια σύμφωνα με το εδάφ. β΄ της προηγουμένης παραγράφου. 3.Στα πλαίσια ειδικών αποστολών του Υπουργείου Δημόσιας Τάξης, αποσπώνται σε Υπηρεσίες του Ελληνικού Κράτους στο εξωτερικό Αξιωματικοί της Ελληνικής Αστυνομίας, ως Αστυνομικοί Σύνδεσμοι (ΑΣ-ΣΥΝ), με βαθμό Αστυνόμου Β΄ και άνω. Οι αποσπώμενοι πρέπει να έχουν τα προσόντα του εδαφίου (β) της παρ. 1 του παρόντος άρθρου. 4.Απόσπαση προσωπικού σε Υπηρεσίες Διεθνών Οργανισμών. α)Σε Υπηρεσίες Διεθνών Οργανισμών στο εξωτερικό στους οποίους μετέχει και η Ελλάδα, αποσπάται με απόφαση του Υπουργού Δημόσιας Τάξης, προσωπικό του Υπουργείου Δημόσιας Τάξης με μέριμνα της Διεύθυνσης προσωπικού, εφόσον διατυπωθεί αίτημα από τον ενδιαφερόμενο Διεθνή Οργανισμό προς το Υπουργείο Δημόσιας Τάξης μέσω του Υπουργείου Εξωτερικών ή του Διεθνούς Οργανισμού Εγκληματολογικής Αστυνομίας (ΔΟΕΑ/ΙΝΤΕΡΠΟΛ). β)Το προαναφερόμενο προσωπικό πρέπει να έχει το βαθμό και τα προσόντα που απαιτούνται για τη θέση στην οποία πρόκειται να καταλάβει. Καθήκοντα Άρθρ.2.-1.Τα καθήκοντα του προσωπικού ασφάλειας της παρ. 1 του άρθρ. 1 καθορίζονται ως εξής: α) (1) Λαμβάνει τα κατάλληλα μέτρα για την ασφάλεια του κτιρίου των εγκαταστάσεων και των πραγμάτων που βρίσκονται στο κτίριο ή στον περιβάλλοντα χώρο (προαύλιο) όπου υπάρχει. (2)Μεριμνά για την ασφάλεια του προσωπικού από κάθε έκνομη ενέργεια. (3)Ελέγχει τους εισερχόμενους στο κτίριο της Υπηρεσίας από την ταυτότητα ή άλλο αποδεικτικό της ταυτότητας έγγραφο (διαβατήριο, ή άλλο ταξιδιωτικό έγγραφο) και καταχωρεί τα στοιχεία σε ειδικό βιβλίο σημειώνοντας την ώρα εισόδου και εξόδου. (4)Ενεργεί σωματική έρευνα όταν υπάρχουν υπόνοιες κατοχής υπόπτων αντικειμένων και δεν τα παραδίδει το ενδιαφερόμενο άτομο σε σχετική πρόσκληση του αστυνομικού. (5)Ελέγχει τις χειραποσκευές τις οποίες φυλάσσει στην είσοδο και τις αποδίδει κατά την αναχώρηση. (6)Ενημερώνει τον προϊστάμενο της διπλωματικής Υπηρεσίας και τον Ακόλουθο Άμυνας (ΑΚΑΜ), όπου ο τελευταίος υπάρχει, για κάθε άτομο που επιθυμεί να εισέλθει και θεωρείται ύποπτο και ζητά οδηγίες.  (7)Συνοδεύει τον προϊστάμενο της διπλωματικής Υπηρεσίας κατά τις υπηρεσιακές μετακινήσεις τους εάν αυτό κρίνεται αναγκαίο ανάλογα με τις επικρατούσες συνθήκες ασφάλειας και τάξης της χώρας. (*)Συνοδεύει το διπλωματικό ταχυδρομείο σύμφωνα με τις οδηγίες και τις εντολές του προϊσταμένου της διπλωματικής αρχής, στην οποία είναι αποσπασμένος. β)Ο κατά βαθμό ανώτερος ή αρχαιότερος, πέρα από τα κύρια καθήκοντα του, μεριμνά ώστε η υπηρεσία να διεξάγεται με ακρίβεια και κατά τρόπο άψογο και επιβλέπει για την τήρηση των διαταγών που έχουν κατά καιρούς εκδοθεί. γ)Το προσωπικό ασφάλειας καθοδηγείται για την άσκηση των καθηκόντων του από τη Διεύθυνση Διεθνούς Αστυνομικής Συνεργασίας του Υπουργείου Δημόσιας Τάξης στη δύναμη της οποίας ανήκει οργανικά. δ)Κατά την  εκτέλεση της υπηρεσίας του φέρει πολιτική περιβολή και οπλοφορεί. Για την οπλοφορία του προσωπικού ασφαλείας εκτός του κτιρίου της Ελληνικής Υπηρεσίας στο εξωτερικό εξασφαλίζεται η άδεια των αρμοδίων αρχών της ενδιαφερόμενης χώρας με μέριμνα της Ελληνικής Υπηρεσίας στη χώρα αυτή, σύμφωνα με τους κανόνες της αμοιβαιότητας και τις Διεθνείς Συμβάσεις. (Μετά τη σελ. 16,588(β) Σελ.  16,5881 Τεύχος 1332 Σελ. 85 Υπουργείο Δημόσιας Τάξης (Οργανικές Διατάξεις) 4.Α.α.110α   172 ε)Το αστυνομικό προσωπικό ασφαλείας δεν απασχολείται σε καθήκοντα ή έργα ξένα προς την αποστολή του. στ)Για την εκπλήρωση των καθηκόντων του προσωπικού αυτού διατίθεται κατάλληλος χώρος με τον αναγκαίο τεχνικό εξοπλισμό. 2.Τα καθήκοντα του προσωπικού των παρ. 2 και 3 του άρθρ. 1 καθορίζονται από τον κανονισμό της Υπηρεσίας στην οποία είναι αποσπασμένο σε συνδυασμό με τις διατάξεις που διέπουν την αποστολή του Υπουργείου Δημόσιας Τάξης και τα καθήκοντα του προσωπικού αυτής. Ειδικότερα οι Αστυνομικοί Σύνδεσμοι (ΑΣΣΥΝ) έχουν ως αρμοδιότητα την καταπολέμηση (πρόληψη – καταστολή) του οργανωμένου διεθνούς εγκλήματος και ιδιαίτερα του διεθνούς λαθρεμπορίου ναρκωτικών και τρομοκρατίας, συνεργαζόμενοι για το σκοπό αυτό με τις αρμόδιες αρχές της αλλοδαπής χώρας. Επίσης υποβοηθούν το έργο επικοινωνίας – συνεργασίας των διωκτικών αρχών της ενδιαφερόμενης ξένης χώρας με τις αντίστοιχες ελληνικές αρχές μέσω της Διεύθυνσης Διεθνούς Αστυνομικής Συνεργασίας του Υπουργείου Δημόσιας Τάξης για την πρόληψη και καταστολή κάθε μορφής διεθνώς οργανωμένου εγκλήματος και ιδιαίτερα του διεθνούς λαθρεμπορίου ναρκωτικών και τρομοκρατίας. 3.Τα καθήκοντα του προσωπικού της παρ.4 του άρθρ. 1 καθορίζονται από το Καταστατικό και τον Κανονισμό του Διεθνούς Οργανισμού στον οποίο είναι αποσπασμένο σε συνδυασμό με τις διατάξεις που διέπουν την αποστολή του Υπουργείου Δημόσιας Τάξης και τα καθήκοντα του προσωπικού αυτής. Διοικητική υπαγωγή – Σχέσεις με λοιπούς Έλληνες υπαλλήλους. Άρθρ.3.-1.Το προσωπικό του Υπουργείου Δημόσιας Τάξης, που αποσπάται κατά την απόφαση αυτή, στο εξωτερικό, υπάγεται ευθείας στον προϊστάμενο της Υπηρεσίας του Ελληνικού Κράτους στο εξωτερικό ή του Διεθνούς Οργανισμού. 2.Το ανωτέρω προσωπικό δεν έχει σχέση διοικητικής υπαγωγής με τους λοιπούς Έλληνες υπαλλήλους των Ελληνικών Υπηρεσιών στο εξωτερικό ή των Διεθνών Οργανισμών, όπου αποσπάται, υποχρεούται όμως να συνεργάζεται αρμονικά μαζί τους για την καλλίτερη εκτέλεση των καθηκόντων του. 3.Οι αποσπώμενοι σε Υπηρεσίες του Ελληνικού Κράτους στο εξωτερικό αποτελούν μέλη της οικείας διπλωματικής αρχής και έχουν απέναντι στον προϊστάμενο αυτής όλες τις υποχρεώσεις των αμέσως υφισταμένων. Σελ.  16,5882 Τεύχος 1332 Σελ. 86 4.Το προσωπικό των παρ. 2 και 3 του άρθρ. 1 αλληλογραφεί απευθείας με τη Διεύθυνση Διεθνούς Αστυνομικής Συνεργασίας του Υπουργείου Δημόσιας Τάξης στη δύναμη της οποίας ανήκει οργανικά και οφείλει να αναφέρει στον προϊστάμενο της οικείας διπλωματικής αρχής για κάθε ζήτημα ή ενέργεια. Το ίδιο ισχύει και για το προσωπικό της παρ. 1 του άρθρ. 1, το οποίο αλληλογραφεί δια του ανωτέρου ή αρχαιοτέρου μεταξύ συνυπηρετούντων ως προσωπικό ασφαλείας. 5.Το προσωπικό των παρ. 2 και 3 του άρθρ. 1 εφοδιάζεται με διπλωματικό διαβατήριο, με μέριμνα του Υπουργείου Εξωτερικών, ενώ το προσωπικό της παρ. 1 του ιδίου άρθρου εφοδιάζεται με διπλωματικό διαβατήριο, όπου τούτο απαιτείται. Αποδοχές Άρθρ.4.-1.Οι αποδοχές εξωτερικού του προσωπικού της παρ. 1 του άρθρ. 1 καθορίζονται σύμφωνα με την υπ’ αριθ. Π.34-3556/ΑΣ 1988 8-3- 90 (ΦΕΚ Γ΄ 145/9-3-1990) κοινή απόφαση των Υπουργών Εξωτερικών και Δημόσιας Τάξης σε ποσοστό 45% επί του επιδόματος υπηρεσίας αλλοδαπής του Πρέσβη της χώρας στην οποία αποσπάται άνευ άλλων προσαυξήσεων και επιδομάτων και βαρύνουν τον προϋπολογισμό του Υπουργείου Εξωτερικών. 2.Οι αποδοχές εξωτερικού του προσωπικού των παρ. 2, 3 και 4 του άρθρ. 1 καθορίζονται σε ποσοστό επί του επιδόματος υπηρεσίας αλλοδαπής του Πρέσβη της χώρας στην οποία αποσπάται, σύμφωνα με την κοινή απόφαση που αναφέρεται πιο πάνω, τηρουμένης της αντιστοιχίας των βαθμών των Αξιωματικών της ΕΛ.ΑΣ. προς τους βαθμούς των διπλωματικών υπαλλήλων του Υπουργείου Εξωτερικών, και βαρύνουν τον προϋπολογισμό του Υπουργείου Δημόσιας Τάξης. 3.Τα έξοδα μετάβασης στο εξωτερικό και επιστροφής καθορίζονται σύμφωνα με όσα ισχύουν για το αντίστοιχο προσωπικό του Υπουργείου Εξωτερικών και βαρύνουν: α)Για το προσωπικό της παρ. 1 του άρθρ. 1 τον προϋπολογισμό του Υπουργείου Εξωτερικών. β)Για το προσωπικό των παρ.2, 3 και 4 του άρθρ. 1 τον προϋπολογισμό του Υπουργείου Δημόσιας Τάξης. 4.Α.α.110α Υπουργείο Δημόσιας Τάξης (Οργανικές Διατάξεις)   173 Χρόνος εργασίας Άρθρ.5.-1.Τις ώρες εργασίας τα ου προσωπικού της παρ. 1 του άρθρ. 1 ορίζει ο προϊστάμενος της αποστολής μέσα όμως στα  εβδομαδιαία χρονικά όρια εργασίας, όπως αυτά καθορίζονται από τις διατάξεις του Π.Δ. 28/1986. 2.Το προσωπικό των παρ. 2, 3 και 4 του άρθρ. 1 ακολουθεί το ωράριο εργασίας της Υπηρεσίας ή του Οργανισμού όπου είναι αποσπασμένο. 3.Για τυχόν εργασία πέραν του 5νθημέρου την εβδομάδα στο παραπάνω προσωπικό χορηγείται ειδική αποζημίωση σύμφωνα με όσα ισχύουν, που βαρύνει τον προϋπολογισμό του Υπουργείου Δημόσιας Τάξης. Η δικαιολόγηση γίνεται βάσει βεβαιώσεως του προϊσταμένου της Υπηρεσίας που αποστέλλεται στη Διεύθυνση Διαχείρισης Χρηματικού του Υπουργείου Δημόσιας Τάξης. Διάρκεια Απόσπασης Άρθρ.6.-1.Η διάρκεια απόσπασης του προσωπικού του Υπουργείου Δημόσιας Τάξης στις Ελληνικές Υπηρεσίες στο εξωτερικό ή σε Διεθνείς Οργανισμούς είναι 2 ετών, εκτός εάν ειδικοί λόγοι, - ασθένεια, πειθαρχία ή άλλη σοβαρή υπηρεσιακή αιτία – επιβάλλουν τη διακοπή της απόσπασης. 2.Σε κάθε περίπτωση το παραπάνω προσωπικό ενημερώνεται έγκαιρα για τη διακοπή της απόσπασής του. Χρόνος Έναρξης Ισχύος Άρθρ.7.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.